EL
C 257/42
Επίσημη Εφημερίδα της Ευρωπαϊκής Ένωσης
4.7.2022
Καθού: Συμβούλιο της Ευρωπαϊκής Ένωσης Αιτήματα Ο προσφεύγων ζητεί από το Γενικό Δικαστήριο: — να ακυρώσει, βάσει του άρθρου 263 ΣΛΕΕ, την απόφαση (ΚΕΠΠΑ) 2022/397 του Συμβουλίου, της 9ης Μαρτίου 2022, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), καθώς και τον εκτελεστικό κανονισμό (ΕΕ) 2022/396 του Συμβουλίου, της 9ης Μαρτίου 2022, για την εφαρμογή του κανονισμού (ΕΕ) No 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (2) (προσβαλλόμενες πράξεις), καθόσον οι πράξεις αυτές αφορούν τον προσφεύγοντα, και — να καταδικάσει το Συμβούλιο στα δικαστικά έξοδα βάσει του άρθρου 134 του Κανονισμού Διαδικασίας.
Λόγοι ακυρώσεως και κύρια επιχειρήματα Προς στήριξη της προσφυγής, ο προσφεύγων προβάλλει δύο λόγους ακυρώσεως. 1.
Με τον πρώτο λόγο προβάλλεται παράνομη προσβολή των θεμελιωδών δικαιωμάτων του προσφεύγοντος, συμπεριλαμβανο­ μένου του δικαιώματος στον σεβασμό της ιδιωτικής και οικογενειακής ζωής, της κατοικίας και των επικοινωνιών, καθώς και της ιδιοκτησίας. — Με την καταχώριση του προσφεύγοντος στον κατάλογο μέσω των προσβαλλόμενων πράξεων, το Συμβούλιο παραβίασε την αρχή της αναλογικότητας η οποία κατοχυρώνεται με το άρθρο 52 του Χάρτη των Θεμελιωδών Δικαιωμάτων. 2.
Με τον δεύτερο λόγο προβάλλεται ότι το Συμβούλιο υπέπεσε σε πλάνη εκτιμήσεως καθόσον καταχώρισε το όνομα του προσφεύγοντος στα παραρτήματα των προσβαλλόμενων πράξεων. — Το Συμβούλιο παραθέτει πλημμελή, από ουσιαστικής απόψεως, αιτιολογία για την καταχώριση του προσφεύγοντος στον κατάλογο. — Το Συμβούλιο παρέβη τις υποχρεώσεις του, καθόσον δεν προσδιορίζει τους επιμέρους, ειδικούς και συγκεκριμένους λόγους για τους οποίους επιβλήθηκαν περιοριστικά μέτρα εις βάρος του προσφεύγοντος και οι λόγοι επί των οποίων αυτό στηρίχτηκε δεν είναι αρκούντως εμπεριστατωμένοι. — Τα προσκομιζόμενα αποδεικτικά μέσα είναι ανεπαρκή για να στηρίξουν την καταχώριση του προσφεύγοντος στον κατάλογο μέσω των προσβαλλόμενων πράξεων.
(1) (2)
ΕΕ 2022, L 80, σ. 31.
ΕΕ 2022, L 80, σ.
1.
Προσφυγή της 17ης Μαΐου 2022 — Melnichenko κατά Συμβουλίου (Υπόθεση T-271/22) (2022/C 257/55) Γλώσσα διαδικασίας: η αγγλική Διάδικοι Προσφεύγων: Andrey Melnichenko (St. Moritz, Ελβετία) (εκπρόσωποι: G. Lansky, P. Goeth, A. Egger, δικηγόροι) Καθού: Συμβούλιο της Ευρωπαϊκής Ένωσης Αιτήματα Ο προσφεύγων ζητεί από το Γενικό Δικαστήριο: — να ακυρώσει, βάσει του άρθρου 263 ΣΛΕΕ, την απόφαση (ΚΕΠΠΑ) 2022/397 του Συμβουλίου, της 9ης Μαρτίου 2022, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), καθώς και τον εκτελεστικό κανονισμό (ΕΕ) 2022/396 του Συμβουλίου, της 9ης Μαρτίου 2022, για την εφαρμογή του κανονισμού (ΕΕ) αριθ.
269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (2) (προσβαλλόμενες πράξεις), καθόσον οι πράξεις αυτές αφορούν τον προσφεύγοντα, και